આવા સમયે ધીરજ તમારે રાખવાની છે ને સમજણ એને નહી તમારે કેળવવાની છે. થોડો પુત્રમોહ ટાળીને ( પ્રશ્નમાં પણ તમારો પુત્રમોહ તમારી પરેશાનીઓ સાથે પણ અનુભવાય છે ) તેના હિત માટે જ તમારે થોડા આકરા નિર્ણયો લેવા પડશે. પહેલા તો તમારે બન્ને પતિ પત્નીએ નક્કી કરવું પડશે કે કોઈ પણ એકના કરેલા નિર્ણયનો વિરોધ નહીં જ કરીયે, આપસી સહમતીથી, થોડી ધીરજથી કામ લેશો એટલે તમારા પુત્રને ખ્યાલ આવશે કે એક ની ‘ના’ એ બીજાની પણ ‘ના’ જ હશે. ધીમા ને મક્કમ સ્વરમાં બહુ થોડા શબ્દોમાં ને બને એટલી શાંતિથી તમારે એની અયોગ્ય માગણી નકારવાની છે. યાદ રાખશો કે બધી જ માગણી નહી નકારતા નહિ તો વિરુધ્ધ અસર થશે . તમારે તેની માગણીઓમાં ભેદ તારવવો પડશે ને એ ભેદ એ પોતે સમજે તે ખૂબ જરૂરી છે. ના પાડવા સાથે થતાં એના એક પણ નાટક થી ગભરાવવાની જરૂર નથી. તમારા વીક પોઈન્ટ ને એ સારી રીતે જાણે છે ને હવે તમારે તમારા આ વીક પોઈન્ટને સ્ટ્રોંગ બનાવવા મહેનત કરવાની છે. ફક્ત એને સારા નરસાનું ભાન કરવવાની જરૂર છે. ને એ પણ જુદી રીતે.